b'\n_START_ARTICLE_\nVilcabamba\n_START_PARAGRAPH_\nVilcabamba (ke\xc4\x8dua. Willkapampa, \xc5\xa1panj. Esp\xc3\xadritu Pampa), grad na podru\xc4\x8dju dana\xc5\xa1njeg Perua koji je u pra\xc5\xa1umi utemeljio sapa Inka Manco Capac II. 1539. godine, nakon \xc5\xa1to se pobunio protiv \xc5\xa1panjolskih konkvistadora. Grad je postao prijestolnica Kasnog carstva Inka, posljednjeg neovisnog dijela nekada\xc5\xa1njeg Carstva Inka koje se odr\xc5\xbealo do 1572. godine kada je grad razoren i zavr\xc5\xa1ena pobuna Inka.5_NEWLINE_Grad je bio smje\xc5\xa1ten na rijeci Chontabamba, pritoku rijeke Urubambe i danas se arheolo\xc5\xa1ko nalazi\xc5\xa1te naziva Stara Vilcabamba, kako bi se razlikovalo od \xc5\xa1panjolskog kolonijalnog grada Vilcabamba la Nueva.'